**PRIHLÁŠKA**

**NA „MANŽELSKÉ STRETNUTIA STARÝCH RODIČOV A SENIOROV 2025“ (MSS)**

Miesto MSS: **Stredná odborná škola služieb a lesníctva Banská Štiavnica**

Termín MSS: **6.7.2025 – 12.7.2025**

|  |  |  |
| --- | --- | --- |
|   | Manžel | Manželka |
| Meno, priezvisko |  |  |
| Dátum narodenia |  |  |
| Presná adresa bydliska s PSČ |  |
| Číslo občianskeho preukazu |  |  |
| Telefón (aj so smerovým číslom) |  |  |
| E – mail |  |  |
| Manželstvo uzavreté - dátum: | Civilne: | Cirkevne: |
| Vzdelanie |  |  |
| Zamestnanie |  |  |
| Doplňujúce informácie | Úhradu chceme použiť formou rekreačného poukazu: Áno/NieIné: |
| Sme ochotní slúžiť ako: | VPS, prednášajúci, hudobný sprievod, iné... |
| Celkový počet detí, ktoré máte |  |

**Odoslaním tejto prihlášky dávame zároveň aj súhlas na spracovanie týchto osobných údajov pre účel organizovania akcií v rámci Manželských stretnutí.**

Vyplnenú prihlášku zašlite čo najskôr na **e-mailovú adresu:** **seniorskems@gmail.com**

alebo poštou na:

Vladimír a Anna Gabčíkovci

013 13 Konská 99

***„MANŽELSKÉ STRETNUTIA STARÝCH RODIČOV A SENIOROV 2025“ (MSS)***

*týždenný letný kurz*

Letný kurz „Manželské stretnutia starých rodičov a seniorov 2025“ organizuje Občianske združenie Manželské stretnutia so sídlom v Trenčíne. Je určený pre manželov žijúcich v riadnom manželstve, ktoré nie je uzavreté v rozpore s kresťanskou morálkou.

Zúčastniť sa môžu aj tí, ktorých zaujímajú naše témy,  ktorí sa pozerajú do budúcnosti a chcú sa pripraviť na druhú polovicu života. Kurz nie je ohraničený vekom, ale vyžaduje sebestačnosť účastníkov. Umožňujeme účasť aj vdovcom a vdovám z rodiny MS, pre ktorých bude vytvorená samostatná skupinka.

V turnuse MSS sa zameriavame na to, čo manželov v každom veku spája, čo môže byť aj v zrelom veku krásne a čoho sa vyvarovať. Hľadáme odpovede, ako sa vysporiadať s novými životnými situáciami, do ktorých sa dostávame. Prehodnocujeme a spochybňujeme svoje istoty, konfrontujeme svoje túžby a sny s dosiahnutou realitou.

Kurz MSS sa zamýšľa, ako sa vyrovnať s odchodom detí z domu, ako pomôcť vzťahom s dospelými deťmi, manželstvám ich detí, zdravým vzťahom k vnúčatám a k širšej rodine. Chceme sa navzájom zdieľať a hľadať odpovede. Kladieme dôraz na duchovný rast manželov a jeho zavŕšenie.

Účastníci MSS absolvujú cyklus prednášok na témy: Tri generácie a širšia rodina; Odkiaľ a kam smerujeme; Komunikácia; Odpustenie; Aktívny život seniorov; Duchovná cesta manželov. Na záver nás čaká Štátnica.

Príchod účastníkov a ubytovanie **v Strednej odbornej škole služieb a lesníctva v Banskej Štiavnici, Kolpašská 9 je v nedeľu 6. júla 2025 v poobedných hodinách od 15.00 do 16.30 hod**. Ukončenie turnusu bude **v sobotu** obedom. Je nutné zúčastniť sa kurzu v plnom rozsahu - od začiatku až do konca.

Štruktúra MSS korešponduje v hlavných črtách s doterajšou formou základného kurzu MS. Zmena je v obsahu prednášok. Po každej prednáške je práca v malých skupinkách. Tu sa počas celého týždňa stretajú tie isté tri alebo štyri manželské páry a témy navodené prednáškami rozoberajú prakticky z pohľadu ich vlastného manželského života. Témy prednášajú manželské páry, ktoré teoretické poznatky bohato dopĺňajú vlastnými svedectvami. Kurz vedú veriaci laici. Na kurze sú prítomní aj katolícki kňazi, ktorí sú okrem denného slávenia svätej omše účastníkom k dispozícii na osobné rozhovory.

Okrem ubytovania je **počnúc raňajkami v pondelok 7.7.2025** zabezpečená celodenná **strava trikrát denne** - **raňajky, obed a večera**. **Presnú cenu poplatku za kurz** v čase tvorby prihlášky nedokážeme uviesť hlavne kvôli meniacim sa cenám potravín a ostatných vstupných nákladov. Podľa aktuálnych informácií zo strany poskytovateľov ubytovania a stravovania vychádza **cena pobytu na 6 nocí spolu s príspevkom na režijné náklady (prenájmy, pozornosti, Arborétum)** na **235 EUR za osobu.**

Prihlášku pošlite na adresu organizátorov turnusu MSS. Následne Vám potvrdíme, že ju evidujeme alebo sa k nej vyjadríme. Ak sa, prípadne, chcete zúčastniť okrem MSS aj kurzu MS, vyplňte si a odošlite samostatnú prihlášku aj na tento vybraný turnus. Na kurze MSS nie je možná účasť detí. Prosíme Vás o presné a čitateľné vyplnenie všetkých údajov v prihláške.

Vaše otázky či nejasnosti konzultujte s nami e-mailom seniorskems@gmail.com alebo telefonicky:+421 905 934 881. Informácie nájdete aj na našej stránke: [**www.mstretnutia.sk**](http://www.mstretnutia.sk/)